чIваби кIиязулго асаразулъ рессун руго. ГIатIидаб къагIидаялъ гьабураб цIех-рехалъулаб хIалтIул хIасилалда Ч. Юсуповалда гIемерал цоцада релълъарал рахъал ратун руго кIиявго шагIирасул гIумруялъулъ ва творчествоялъулъ. КIиязего хасиятаб формаялъул кучIдулцин руго гьезул – макьуялъул бицунел. КIиязулго буго, Юсуповалъ абухъе, «цогояб процесс-жидерго кучIдузулъ кIияцаго тIадегIанаб даражаялде яхинаюлей йиго рокьи ккарай яс, гьелъухъ ккараб гIищкъуялъулъ унго-унгояб инсанлъиялъулаб асар рагьулеб буго-гьеб кола тIабигIаталъул тIадегIанаб сайигъат, жинца рохел ва талихI кьолеб баракат».